Christian Engblom

Christian Engblom on turkulainen ammattitaikuri. Hän on erikoistunut lähitaikuuteen, erityisesti korttitemppuihin ja kuuluu Fat Brothers -taikuriryhmään. Engblom on toiminut ammattiesiintyjänä vuodesta 1992 lähtien, vaikka alun perin hänestä piti tulla lääkäri. Hän esiintyy ja luennoi paljon myös ulkomailla ja on muun muassa esiintynyt ja luennoinut Yhdysvalloissa, mukaan lukien legendaarisessa Magic Castlessa. 

Engblom on toiminut taikakonsulttina David Blainen Beyond Magic -spesiaalissa sekä Henri Kemppaisen Magic in Lapland -sarjassa. Hän oli mukana Talent Suomen viidennellä tuotantokaudella kilpailijana sekä on ainoa suomalainen taikuri, joka on jopa kahdesti onnistunut huijaamaan Penn ja Telleriä heidän Fool Us -ohjelmassaan. Hän myös juonsi yhdessä Ellen Jokikunnaksen kanssa 2000-luvun alussa esitettyä Velhojen kunkku -televisio-ohjelmaa MTV3-kanavalla.

 Palkinnot ja tunnustukset 

 Timo Tuomivaara -palkinto 2018
 Guests of Honor, Obie's 4F 2016
 Vuoden Taikuri 2015
 Emeritus Reijo Salminen -trofee 2004
 Taikuuden Suomen mestari 2003

 Lähteet 

 Aiheesta muualla 

 Christian Engblomin kotisivut

Luokka:Suomalaiset taikurit
Luokka:Syntymävuosi puuttuu
Luokka:Elävät henkilöt